Na temelju članka 95. Zakona o prostornom uređenju (''NN'', br. 153/13 i 65/17) i članka 36. Statuta Općine Vladislavci (''Službeni glasnik“ Općine Vladislavci br. 3/13, 3/17 i 2/18) općinski načelnik Općine Vladislavci dana 16. svibnja 2018. godine, donosi sljedeći

**ZAKLJUČAK**

**o utvrđivanju Prijedloga II. Izmjena i dopuna PPUO Vladislavci**

**Članak 1.**

Utvrđuje se Prijedlog II. Izmjena i dopuna PPUO Vladislavci (u daljnjem tekstu : Prijedlog plana).

Prijedlog plana sadrži tekstualni i grafički dio Plana, te Sažetak za javnost.

**Članak 2.**

Prijedlog plana se upućuje u javnu raspravu. Javna rasprava s javnim uvidom trajat će osam (8) dana u vremenu od 28.05.2018. do 04.06.2018.godine .

**Članak 3.**

Prijedlog plana (tekstualni i grafički dio) bit će izložen u Općini Vladislavci, K. Tomislava 141, Vladislavci, svakim danom od 7,00 do 15,00 sati.

**Članak 4.**

Tijekom trajanja javne rasprave bit će organizirano javno izlaganje Prijedloga plana u Vijećnici Općine Vladislavci, K. Tomislava 141, Vladislavci, dana 30.05.2018. godine, u 10,00 sati.

**Članak 5.**

Pisana očitovanja, prijedlozi i primjedbe na Prijedlog plana mogu se dostaviti (Jedinstvenom upravnom odjelu Općine Vladislavci) najkasnije do isteka roka javne rasprave 04.06.2018. godine.

**Članak 6.**

Načelnik općine Vladislavci se obvezuje:

* po donošenju ovog Zaključka, o njegovom sadržaju i trajanju javne rasprave izvijestiti sredstva javnog priopćavanja,
* Uputiti posebnu pisanu obavijest o donošenju ovog Zaključka s pozivom na javno izlaganje, tijelima opisanim u članku 97. Zakona.

**Članak 7.**

Ovaj Zaključak obvezno se objavljuje u Službenom glasniku Općine Vladislavci.

KLASA: 350-04/1702/01

UR.BROJ: 2158/07-02-18-20

Vladislavci, 16. svibnja 2018.

**Općinski načelnik**

Marjan Tomas, v.r.